
Πέμπτη, 15 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και τη διάσωση 51 αλλοδαπών στους Καλούς Λιμένες την 12/10/2026 - Συνέχεια ενημέρωσης αναφορικά με τον εντοπισμό 63 αλλοδαπών στους Καλούς Λιμένες την 13/10/2026 - Συνέχεια ενημέρωσης αναφορικά με τον εντοπισμό 55 αλλοδαπών στους Καλούς Λιμένες την 13/10/2026 – Τραυματισμός αλλοδαπού στη Θεσσαλονίκη – Ανεύρεση όπλου στην Αρχαία Επίδαυρο

Συνέχεια ενημέρωσης:
Αναφορικά με τον εντοπισμό και τη διάσωση 51 αλλοδαπών, τις βραδινές ώρες της 12.10.2026, στη θαλάσσια περιοχή 57 ν.μ. νοτιοανατολικά των Καλών Λιμένων, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες της 10.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 500 έως 2.000 δολαρίων ΗΠΑ, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****

Συνέχεια ενημέρωσης:
Αναφορικά με τον εντοπισμό 63 αλλοδαπών, τις πρώτες πρωινές ώρες της 13.10.2026, στην παραλία πλησίον του οικισμού Άρβης Δήμου Βιάννου Ηρακλείου Κρήτης, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες της 11.10.2026 από το Μπάρντια της Λιβύης, καταβάλλοντας χρηματικά ποσά μεταξύ των 13.000 και 15.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****

Συνέχεια ενημέρωσης:
Αναφορικά με τον εντοπισμό 55 αλλοδαπών, τις μεσημβρινές ώρες της 13.10.2026, στην περιοχή της Ιεράς Μονής Κούδουμα του δήμου Γορτύνας, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες της 11.10.2026 από το Μουσαΐντ της Λιβύης, καταβάλλοντας χρηματικά ποσά μεταξύ 1.000 έως 4.000 δολαρίων ΗΠΑ, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****

[bookmark: _GoBack]Τις μεσημβρινές ώρες σήμερα, ενημερώθηκε η Λιμενική Αρχή της Θεσσαλονίκης για τον τραυματισμό ενός 35χρονου αλλοδαπού (υπηκόου Βόρειας Μακεδονίας) οδηγού βυτιοφόρου οχήματος στη Χερσαία Ζώνη Λιμένα Θεσσαλονίκης. Συγκεκριμένα, ο 35χρονος τραυματίστηκε μετά από πτώση του από εξέδρα φορτοεκφόρτωσης, όταν έχασε την ισορροπία του και βρέθηκε στο έδαφος από ύψος περίπου 2,5 μέτρων. Στον τραυματία παρασχέθηκαν οι πρώτες βοήθειες από πλήρωμα ασθενοφόρου του ΕΚΑΒ που έσπευσε στο σημείο και στη συνέχεια διακομίστηκε στο Γενικό Νοσοκομείο Θεσσαλονίκης «ΠΑΠΑΓΕΩΡΓΙΟΥ», για παροχή ιατρικής περίθαλψης. Προανάκριση διενεργείται από το Κεντρικό Λιμεναρχείο Θεσσαλονίκης.

*****

Τις μεσημβρινές ώρες σήμερα, ενημερώθηκε η Λιμενική Αρχή της Παλαιάς Επιδαύρου για την ανεύρεση ενός όπλου από ιδιώτη, στη θαλάσσια περιοχή «ΚΑΛΑΜΑΚΙ» Αρχαίας Επιδαύρου, σε βάθος τεσσάρων μέτρων και σε απόσταση πέντε μέτρων από την ακτή. Το όπλο, πιστόλι χειρός χωρίς γεμιστήρα, παραδόθηκε στη Λιμενική Αρχή από τον ιδιώτη. Από το Γ΄ Λιμενικό Τμήμα Παλαιάς Επιδαύρου του Λιμεναρχείου Κορίνθου που διενεργεί την προανάκριση, κατασχέθηκε το όπλο, το οποίο πρόκειται να αποσταλεί στην Διεύθυνση Εγκληματολογικών Ερευνών (Δ.Ε.Ε.). 

